1. DRUŽINA nekaj premislekov za voditelja
	* + - Presodi, če se je koristno/ potrebno tudi o tem sklopu vprašanj pogovoriti z animatorji.
			- Če bi si med seboj podelili svoje izkušnje, bi bila to lepa obogatitev za skupino in medsebojno zaupanje.
			- Če pa si niso dovolj blizu, je nevarnost da bi pri tem sklopu vse preveč površno načeli in se nič pogovorili o resničnih izkušnjah. V tem primeru je ta sklop bolje izpustiti.
			- Bodi pozoren na animatorje iz ranjenih družin, da jim pogovor ne prizadene dodatnih bolečin, po drugi strani pa ne smeš pristati na to, da je vseeno kakšne so družine. Družina je temeljna enota Cerkve. Pomembno je ljubeče govoriti o njej in vzgajati za kvalitetno starševstvo.

OPOMBA: Skupni pogovor (pred izvedbo programa) vseh animatorjev ob naslednjih dveh sklopih vprašanj, je res nujen. Nanj se dobro pripravi in premisli že vnaprej naslednje točke za pogovor in tudi premisleke, ki sledijo tu spodaj. O tem se lahko pogovoriš tudi s kakšno posvečeno osebo ali pa starejšim in bolj izkušenim laikom. Pri pogovoru v predpripravi je namreč pomembno opozori tiste, ki imajo kakšne krivoverske ideje. Seveda to naredi na strpen in prijazen način. Pomembno je, da se že animatorji znamo pogovarjati med seboj in zagovarjati svoje poglede; hkrati pa zaupati Cerkvi, da je njen nauk res tisti pravi. Dobra priprava na program je že sama po sebi nekakšna kateheza za animatorje in to je nekaj res pomembnega in velikega. Ne ustraši se vložiti časa v to!

1. USODA IN ZAUPANJE nekaj premislekov za voditelja
	* + - Usoda ni v skladu s krščanstvom, saj pri usodi človek nima nobene izbire in ni svoboden. Če človek lahko kaj naredi »po svoje«, potem to ni več usoda.
			- Pri krščanstvu je drugače. Božja volja je, da bi vsi ljudje živeli v sreči in v ljubezni. Prepoznavati na kakšen način se lahko temu najbolje približam, je izpolnjevati Božjo voljo. Pri tem pa moram gledati tudi na druge in skušati na nevsiljiv način tudi njih približati Bogu. Kako se tega lotim je stvar moje svobode, Bog ne daje enostavnih receptov.
2. ODGOVORNOST, SVOBODA IN POGUM nekaj premislekov za voditelja
	* + - Narejeni smo po Božji podobi. Imamo možnost svobodne odločitve. Lahko se odločamo za dobro ali zlo.
			- S svobodo dobimo tudi odgovornost zase, do Boga in do drugih.
			- Velikokrat je potrebno izbrati težjo pot. Kajti na tej poti bolje zrastemo in premagamo svojo sebičnost ter lenobo.
			- Najbolj svoboden si, ko si sposoben vztrajati pri izbrani poti. Svoboda ni neskončno izbir (ki jih potem naslednji dan že prekrijejo nove izbire), temveč stalna odločitev za nekaj.
			- Svoboda je ostati zvest svoji ženi/možu, duhovništvu ali kakšni drugi izbiri, čeprav te to v marsičem omejuje. Te omejitve so človeku v duhovno rast. Ni pa svoboden tisti, ki svoje odločitve prelomi in se jih ne more držati. Ker dela vsak dan nekaj drugega, tudi ne more osebnostno in duhovno rasti.